Source: https://www.riigiteataja.ee/akt/403032018117
Timestamp: 2018-12-15 11:48:57+00:00
Document Index: 5082598

Matched Legal Cases: ['§ 22', '§ 14', '§ 455', '§ 4515', '§ 459', '§ 459', '§ 4516', '§ 4516', '§ 459', '§ 459', '§ 4516', '§ 144', '§ 459', '§ 459', '§ 4511', '§ 29']

RT IV, 03.03.2018, 117
Vastu võetud 27.02.2018 nr 7
Määrus kehtestatakse kohaliku omavalitsuse korralduse seaduse § 22 lõike 1 punkti 5 ja sotsiaalhoolekande seaduse § 14 lõike 1, § 455 lõike 1 ja § 4515 lõike 1 alusel.
(2) Järelhooldusteenust korraldab vallavalitsus.
(1) Asendushooldusteenus tagatakse valla poolt sotsiaalhoolekande seaduses § 459 lõigetes 1 ja 2 nimetatud lastele ja lapse heaolu tagamiseks § 459 lõikes 3 nimetatud lastele, kelle rahvastikuregistrijärgne elukoht on Väike-Maarja vald.
(2) Järelhooldusteenus tagatakse valla poolt sotsiaalhoolekande seaduse § 4516 lõikes 1 nimetatud täisealisele isikule ja isiku toimetuleku tagamiseks § 4516 lõikes 2 nimetatud täisealisele isikule, kelle rahvastikuregistrijärgne elukoht on Väike-Maarja vald.
(1) Sotsiaalhoolekande seaduse § 459 lõigetes 1 ja 2 nimetatud lapse asendushooldusteenusele suunamisel hindab lastekaitsespetsialist lapse heaolust lähtuvalt asendushooldusteenuse osutaja valikut (hoolduspere, perekodu või asenduskodu) ja põhjendab oma valikut.
(2) Sotsiaalhoolekande seaduse § 459 lõikes 3 nimetatud lapse asendushooldusteenusele suunamisel hindab lastekaitsespetsialist lapse abivajadusest ja lapse heaolust lähtuvalt teenuse osutamise vajadust ja sobivust ning suunab lapse teenusele hooldusõigusliku vanema või füüsilisest isikust eestkostja nõusolekul.
(3) Sotsiaalhoolekande seaduse § 4516 lõigetes 1 ja 2 nimetatud täisealise isiku järelhooldusteenusele suunamisel hindab sotsiaalosakonna juhataja isiku vajadusest tulenevalt teenuse osutamise sisu üle.
(4) Käesoleva paragrahvi lõigetes 1-3 nimetatud isikute puhul teeb vallavalitsus korralduse teenusele suunamise kohta ning kannab isikule teenuse osutamise andmed sotsiaalteenuste- ja toetuste andmeregistrisse (edaspidi STAR) sotsiaalhoolekande seaduse § 144 lõike 1 punkt 5 alusel.
(1) Asendushooldusteenust sotsiaalhoolekandeseaduse § 459 lõigetes 1 ja 2 nimetatud lapsele rahastatakse vallaeelarvest ja asendushooldusteenusel oleva lapse sissetulekutest.
(2) Asendushooldusteenust sotsiaalhoolekandeseaduse § 459 lõikes 3 nimetatud lapsele võib rahastada vallaeelarvest ja lapse ülalpidamiskohustusliku isiku vahenditest.
(3) Järelhooldusteenust rahastatakse vallaeelarvest ja järelhooldusteenusel oleva täisealise isiku vahenditest.
(4) Teenuse saaja isiklike kulude katteks peab vallaeelarvest iga kuu tegema kulutusi § 4511 lõikes 3 nimetatud ulatuses, mille kohta vallavalitsus peab eraldi arvestust.
(5) Käesoleva paragrahvi lõikes 4 nimetatud summa tuleb fikseerida teenuse osutamise lepingus ning kanda lepingus kokkulepitud arvelduskontole, erandina võib järelhooldusel viibiva isiku puhul kokku leppida summa kandmise teenuse saaja arvelduskontole ja teha sellekohane märge teenusele suunamise korralduses.
(7) Vallavalitsus võib STAR-i kantud hoolduspere vanemale maksta tasu, mis ei tohi ühe lapse hooldamise korral olla väiksem kui üks neljandik TLS § 29 lõike 5 alusel kehtestatud töötasu alamäärast. Tasu maksmise korral ei maksta hoolduspere vanemale käesoleva paragrahvi punktis 6 nimetatud toetust.